Vuonna 2010 Graabak sai hopeaa nuorten MM-kilpailujen joukkuekilpailussa. Val di Fiemmen MM-kilpailuissa 2013 hän oli mukana Norjan hopeaa voittaneessa normaalimäen joukkueessa. Sotšin olympialaisissa 2014 hän voitti suurmäen Gundersen-kilpailun ja oli mukana Norjan kultaa voittaneessa joukkueessa. Falunin MM-kilpailuissa 2015 hän sai hopeaa joukkuekilpailussa, sijoittui normaalimäen Gundersen-kilpailussa kahdeksanneksi ja suurmäen vastaavassa kilpailussa 24:nneksi. Lahden MM-kilpailuissa 2017 hän sai joukkuehopeaa, oli normaalimäen Gundersen-kilpailussa yhdestoista ja suurmäen Gundersen-kilpailussa 22:s. Pyeongchangin olympialaisissa 2018 hän sijoittui suurmäen ja 10 kilometrin hiihdon kilpailussa kymmenenneksi ja normaalimäen vastaavassa kilpailussa 18:nneksi. Graabak oli mukana Norjan joukkuekilpailun hopeajoukkueessa. Seefeldin MM-kilpailuissa 2019 Graabak voitti kultaa joukkuekilpailussa ja sijoittui normaalimäen Gundersen-kilpailussa yhdeksänneksi. Oberstdorfin MM-kilpailuissa 2021 hän voitti joukkuekilpailun maailmanmestaruuden sekä oli normaalimäen Gundersen-kilpailussa yhdeksäs ja suurmäessä neljästoista.